Grand Theft Auto V
Grand Theft Auto V (sutrumpintai GTA V arba GTA 5) – atvirojo pasaulio, veiksmo-nuotykių kompiuterinis žaidimas, sukurtas studijos „Rockstar North“ ir 2013 m. rugsėjo 17 d. išleistas žaidimų studijos „Rockstar Games“. Žaidimas skirtas PlayStation 3, Xbox 360, PlayStation 4, Xbox One, PlayStation 5 ir Xbox X konsolėms bei asmeniniams kompiuteriams. 2019 m. duomenimis žaidimas pasaulyje išplatintas virš 110 mln. kopijų tiražu. Pasaulyje pagal šį rodiklį jis yra trečioje vietoje. Pasak leidėjo, per pardavimų debiuto savaitę žaidimas surinko 1 mlrd. JAV dolerių pajamų ir 2018 m. duomenimis – daugiau nei 6 mlrd. JAV dolerių pajamų tapdamas finansiškai sėkmingiausiu pramogų verslo produktu.